Penyerpihan habitat

Penyerpihan habitat atau pemecahan habitat ialah proses perubahan persekitaran yang penting dalam ilmu evolusi dan biologi pemuliharaan, mentakrifkan kewujudan ketidaksinambungan (penyerpihan) di persekitaran utama sesuatu hidupan (habitat). Penyerpihan habitat boleh disebabkan oleh proses-proses geologi yang beransur-ansur mengubah susun atur persekitaran fizikal, atau kegiatan manusia seperti pindah guna tanah, yang boleh mengubah persekitaran dengan lebih cepat. Proses biologi dipercayai menjadi salah satu punca utama penspesiesan, sementara kegiatan manusia pula mengakibatkan kepupusan spesies.


Penyerpihan habitat sering berpunca daripada manusia apabila tumbuh-tumbuhan asli ditebang untuk memberi laluan kepada kegiatan manusia seperti pertanian, pembangunan kampung atau pembandaran. Habitat-habitat yang pernah bersinambungan, kini terserpih menjadi beberapa bahagian. Setelah menjalankan pembersihan tanah secara berleluasa, bahagian-bahagian yang berasingan itu bagaikan pulau-pulau kecil dipencilkan dari satu sama lain oleh ladang tanaman, padang rumput, turapan, ataupun tanah terbiar yang berpunca daripada pertanian secara tebas dan bakar di hutan tropika. Di kawasan tanaman gandum di bahagian tengah barat negeri New South Wales, Australia, 90% tumbuh-tumbuhan asli telah dibersihkan, sementara lebih 99% daripada prairie rumput tinggi di Amerika Utara turut dibersihkan, maka mengakibatkan penyerpihan habitat yang melampau.

Istilah penyerpihan habitat merangkumi lima fenomena berasingan:
 Pengurangan jumlah kawasan habitat
 Pengurangan dalaman: nisbah tepi
 Pemencilan satu bahagian habitat dari kawasan-kawasan habitat yang lain
 Pemecahbelahan sebidang habitat kepada beberapa bidang yang lebih kecil
 Pengurangan saiz purata setiap bidang habitat

 Rujukan 

 Lihat juga 
 Kemusnahan habitat

Kategori:Kepupusan
Kategori:Habitat
Kategori:Pemuliharaan